Hvordan heksen kom på bålet, er der flere kilder til: I slutningen af [[19. århundrede|1800-tallet]] begyndte man i de [[Østjylland|østjyske]] byer at brænde heksefigurer af valborgsaften. En af de første midsommeraftner, hvor man både har brændt en heksedukke og sunget "[[Midsommervisen]]", er på [[Jelling Statsseminarium|Jelling Seminarium]] omkring år 1900.<ref name=":10" /> En anden kilde siger, at hekse[[dukke]]rne kom på bålet i løbet af [[1920'erne]] på egnen ved [[Kalundborg]], hvor der havde arbejdet en del [[tysker]]e på [[Kalundborg Skibsværft|skibsværftet]] under [[1. verdenskrig]]. Hjemmefra kendte de skikken med at brænde en halmdukke på midsommerbålet, hvor dukken symboliserer det onde, man vil til livs.<ref name=autogeneret2 /> Figurer blev brændt på bål andre steder i [[Europa]], men under andre navne: [[Judas Iskariot|Judas]], som blev brændt til [[påske]]<ref name=autogeneret1 /> og [[Guy Fawkes]] i [[England]].
Traditioner Folkeminde